ખરા અર્થમાં રાષ્ટ્રનિર્માણ એટલે જ યુવાનિર્માણ. સ્વામી વિવેકાનંદજીના સપનાનું ભારત ઘડવું એ દેશના યુવાનોના હાથમાં જ છે. દેશના વિકાસનો રોડ-મેપ તો તૈયાર જ છે. માત્ર અમલની જ વાર છે. માત્ર સૂકા આદર્શો અને કોરી કોરી વાતોથી કામ થવાનું નથી. દેશપ્રેમની ચિનગારી દિલમાં જલતી રહેવી જોઈએ. આપણે રોજ રાતે એટલા માટે ચેનથી ઊંઘતા હોઈએ છીએ કેમ કે સરહદ ઉપર સેનાના જવાનો આંખનું મટકું માર્યા વિના દિવસ-રાત ખડા પગે જાગતા હોય છે.